|  |  |
| --- | --- |
| ГРБОВИ ЗА МЕМОРАНДУМ | Republica SerbiaProvincia Autonomă Voivodina**Secretariatul Provincial pentru Educaţie, Reglementări,****Administraţie şi Minorităţile Naţionale - Comunităţile Naţionale**Bulevar Mihajla Pupina 16, 21000 Novi SadT: +381 21 487 46 02, 487 45 58, 487 42 62ounz@vojvodinа.gov.rs |
|  | NUMĂRUL: 128-451-477/2023-01 | DATA: 1 martie 2023 |

În baza articolului 5 din Hotărârea Adunării Provinciei privind repartizarea mijloacelor bugetare pentru finanțarea și cofinanțarea activităților de program și proiectelor din domeniul educației și instrucției elementare și medii și al nivelului de trai al elevilor din Provincia Autonomă Voivodina ("Buletinul oficial al P.A.V.", nr. 14/15 şi 10/17), articolului 6 alineatul 1 din Regulamentul privind condiţiile de compensare a cheltuielilor de transport ale elevilor de şcoală medie din P.A. Voivodina („Buletinul oficial al PAV”, nr. 7/23 ), raportat la Hotărârea Adunării Provinciei privind bugetul Provinciei Autonome Voivodina pentru anul 2023 („Buletinul oficial al P.A.V.”, nr. 54/22), secretarul provincial publică

**CONCURS**

**PENTRU COMPENSAREA CHELTUIELILOR DE TRANSPORT ALE ELEVILOR DE ŞCOALA MEDIE DIN TERITORIUL P.A. VOIVODINA PENTRU ANUL 2023**

Concursul se publică pentru suma de mijloace asigurate prin Hotărârea Adunării Provinciei privind bugetul Provinciei Autonome Voivodina pentru anul 2023 în partea specială a Secretariatului Provincial pentru Educație, Reglementări, Administrație și Minoritățile Naționale – Comunitățile Naționale (în continuare: Secretariatul) pentru compensarea cheltuielilor de transport ale elevilor de şcoală medie din P.A. Voivodina pentru anul 2023, în cuantum de 151.000.000,00 dinari. Mijloacele sunt destinate pentru finanţarea şi cofinanţarea compensării cheltuielilor de transport ale elevilor de şcoala medie în transportul interurban care fac naveta domiciliu-şcoală în fiecare zi.

**CONDIŢIILE CONCURSULUI**

***1.*** *Semnatarii cererii*

 Beneficiarii care au drept de participare la repartizarea mijloacelor sunt comunele şi oraşele din teritoriul Provinciei Autonome Voivodina.

 ***2.*** *Criteriile de repartizare a mijloacelor*

Criteriile pentru repartizarea mijloacelor conform Regulamentului privind condiţiile de compensare a cheltuielilor de transport ale elevilor de şcoala medie din P.A. Voivodina sunt următoarele:

* numărul elevilor de şcoală medie de pe teritoriul comunei sau oraşului care fac naveta domiciliu-şcoală în fiecare zi,
* numărul şi lungimea rutei de călătorie,
* preţul transportului,
* gradul de dezvoltare a comunei sau oraşului din Provincia Autonomă Voivodina, stabilit prin actul Guvernului Republicii Serbia.

**MODUL DE PREZENTARE A CERERII**

Cererile pentru repartizarea mijloacelor se prezintă pe formularul unic al Secretariatului (cu anexele). Documentaţia de concurs completă se poate prelua începând cu **1 martie** **2023** pe web adresa Secretariatului: [**www.puma.vojvodina.gov.rs**](http://www.puma.vojvodina.gov.rs/)

 *Anexat Cererii, semnatarul trebuie să prezinte:*

* Anexa nr. 1 şi 1a – Tabele privind calculul cheltuielilor de transport ale elevilor de şcoală medie,
* Anexa nr. 2 - Tabelul cu date elementare referitoare la compensarea cheltuielilor de transport ale elevilor de şcoală medie,
* Anexa nr. 3 – Lista elevilor de şcoală medie - navetişti în transportul interurban în anul şcolar 2022/2023 în teritoriul comunei/oraşului,
* Anexa nr. 4 – Planul financiar pentru compensarea cheltuielilor de transport ale elevilor de şcoală medie din comună/oraş cu estimarea mijloacelor necesare pentru anul 2023

Cererile se remit prin poştă, pe adresa: Secretariatul Provincial pentru Educaţie, Reglementări, Administraţie şi Minorităţile Naţionale – Comunităţile Naţionale cu menţiunea „Pentru Concursul – compensarea cheltuielilor de transport ale elevilor de şcoală medie", Bulevar Mihajla Pupina 16, 21000 Novi Sad sau se prezintă personal, la registratura organelor provinciale ale administraţiei din Novi Sad (la parterul edificiului Guvernului Provincial).

**Termenul de prezentare a cererilor la Concurs este 24 martie 2023.**

Secretariatul îşi rezervă dreptul de a solicita semnatarului cererii, după necesitate, documentaţie şi informaţii suplimentare, respectiv de a stabili îndeplinirea condiţiilor necesare pentru repartizarea mijloacelor.

Cererile sosite după termenul prevăzut și cele incomplete nu vor fi examinate.

Rezultatele concursului se publică pe pagina de internet a Secretariatului.

**Informații suplimentare referitoare la Concurs, se pot obţine la Secretariat, la numerele de telefon 021/487 46 02 , 487 4558 şi 487 4262.**

SECRETAR PROVINCIAL

 Szakállas Zsolt